***У Г О В О Р***

***о пружању услуга одржавања возног парка градске управе Зајечар***

***Закључен између:***

1. **Република Србија – Градска управа Зајечар,** Трг ослобођења бр. 1, Зајечар, ПИБ 101757838, матични број: 07189923, рачун бр. 840-155640-69, коју заступа начелник градске управе Слободан Виденовић (у даљем тексту Наручилац)

и

1. **Предузеће \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, рачун бр. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ отворен код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , које заступа директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Пружалац услуге.

Основ за закључење уговора:

ЈН Број: 405-35

Број и датум одлуке о додели уговора:, од године

Понуда изабраног понуђача \_\_\_\_\_\_\_\_\_\_\_\_\_\_\_\_\_ , од \_\_\_\_\_\_\_\_\_\_\_\_\_\_ године

**ПРЕДМЕТ УГОВОРА**

**Члан 1.**

Предмет уговора је набавка Услуге одржавања возног парка градске управе Зајечар

Партија бр. 1 Одржавање возила марке AUDI према понуди број \_\_\_\_\_\_\_\_\_\_\_\_\_\_\_\_\_\_\_\_\_\_\_ , од \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ године, која се налази у прилогу овог уговора.

**ВРЕДНОСТ УГОВОРА**

**Члан 2.**

Укупна вредност предмета уговора износи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара без урачунатог пореза на додату вредност, односно \_\_\_\_\_\_\_\_\_\_\_\_\_\_\_\_\_\_\_\_ динара са урачунатим порезом на додату вредност.

Јединичне цене предмета уговора утврђене су понудом Пружаоца услуге бр. \_\_\_\_\_\_\_\_\_\_\_\_\_\_\_\_\_\_\_\_\_\_\_од \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_године и исте се примењују у извршењу овог уговора.

У цену су урачунати сви трошкови које Пружалац услуге има у извршењу Уговора, на начин како је дефинисано конкурсном документацијом предметног поступка.

**НАЧИН И РОК ПЛАЋАЊА**

**Члан 3.**

Рок плаћања је 45 дана од дана пријема исправног рачуна и пратеће документације којом се доказује да је услуга извршена.

Плаћања се врше на рачун Пружаоца услуге.

**ОБАВЕЗЕ ПРУЖАОЦА УСЛУГЕ**

**Члан 4**.

Пружалац услуге је дужан да изврши Услугу у потпуности у складу са својом понудом, свим захтевима Наручиоца из конкурсне документације и овим уговором, као и у складу са законима и другим прописима који уређују предметну област, те у складу са својим целокупним знањем и искуством које поседује.

Пружалац услуге прихвата обавезу, да у случају потребе и на захтев Наручиоца, у циљу контроле квалитета резервних делова и материјала, достави релевантан доказ (садржан у корисничком упутству, упутству о употреби возила, сервисним књигама и упутствима, интернет страницама произвођача и/или овлашћених продаваца и сл.) о нормативима и препорукама произвођача возила који се односе на делове и материјале које Пружалац услуга уграђује приликом извршења услуге.

**Члан 5**.

Уговорне стране су у обавези да током извршења предмета овог Уговора, једна другој учине доступним све релевантне податке, документацију и информације којима располажу, а које су од значаја за извршење овог Уговора.

Уговорне стране су у обавези да по потреби предузму и друге обавезе које се покажу као нужне од значаја за извршења предмета овог Уговора.

**МЕСТО И РОК ИЗВРШЕЊА УСЛУГЕ**

**Члан 6**.

Рок почетка извршења услуге (преузимање возила на рад) не може бити дужи од 1 (један) дан од дана пријема возила и радног налога Наручиоца.

Рок за извршење услуге редовног сервисирања возила, мањих поправки у склопу ванредног одржавања возила, као и вулканизерских услуга не може бити дужи од 2 (два) радна дана од дана када Пружалац услуге преузме возило у рад.

Рок за извршење услуге за веће поправке у склопу ванредног одржавања возила не може бити дужи од 5(пет) радних дана од дана када Пружалац услуге преузме возило у рад.

Изузетно, када се квар не може отклонити у том року, Наручилац и Пружалац услуге постижу сагласност о разумном року извршења услуге.

Место пружања услуга редовног сервиса, ванредног прегледа возила, ванредног одржавања возила, као и вулканизерских услуга је сервисна радионица Пружаоца услуга.

Уколико због природе квара није могуће одвожење возила до сервисне радионице Пружаоца услуге (када није могуће покренути возило), Пружалац услуге је у обавези да изврши превоз таквог возила шлепом од места преузимања возила до сервисне радионице Пружаоца услуге, а по радном налогу Наручиоца.

**СРЕДСТВА ОБЕЗБЕЂЕЊА**

**Члан 7.**

Пружалац услуге се обавезује да у тренутку закључења уговора преда Наручиоцу бланко сопствену меницу, као обезбеђење за добро извршење уговора, која мора бити евидентирана у Регистру меница. Меница мора бити потписана од стране лица овлашћеног за заступање, а уз исту мора бити достављено попуњено и менично овлашћење - писмо, са назначеним износом од 10% од вредности уговора без ПДВ-а.

Уз меницу мора бити достављена копија картона депонованих потписа који је издат од стране пословне банке коју Пружалац услуге наводи у меничном овлашћењу - писму. Рок важења менице је 30 дана дужи од истека уговорене обавезе у целости.

Наручилац ће уновчити дато средство обезбеђења уколико Пружалац услуге не буде извршавао своје уговорне обавезе у роковима и на начин предвиђен овим уговором.

**ЗАКЉУЧИВАЊЕ И СТУПАЊЕ НА СНАГУ**

**Члан 8**.

Овај Уговор сматра се закљученим када га потпишу овлашћени представници Уговорних страна.

**Члан 9**.

Овај Уговор важи до извршења уговорених услуга у потпуности, односно до исцрпљења уговореног износа из члана 2. Уговора, а што не утиче на постојање и извршење обавеза по основу гарантног рока.

Обавезе по овом Уговору које доспевају у наредној години, Корисик услуге ће реализовати највише до износа средстава која ће за ту намену бити одобрена у Финансијском плану за годину у којима ће се плаћати уговорене обавезе.

**ОВЛАШЋЕНИ ПРЕДСТАВНИЦИ ЗА ПРАЋЕЊЕ ИЗВРШЕЊА УГОВОРА**

**Члан 10**.

Овлашћени представници за праћење извршења Услуге из члана 1. овог Уговора су:

- за Наручиоца: Миодраг Родић

- за Пружаоца услуге: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Овлашћења и дужности овлашћених представника за праћење извршења овог Уговора су да:

- Прате извршење уговора и остварују потребну комуникацију;

- Да сачине и потпишу Записник о квалитативном пријему услуга (без примедби);

- Извршавају и друге дужности везане за извршење предмета овог Уговора, по потреби.

**КВАЛИТАТИВНИ И КВАНТИТАТИВНИ ПРИЈЕМ**

**Члан 11**.

Квантитативни и квалитативни пријем Услуге врши се окончањем пружања Услуге у присуству овлашћених представника за праћење извршења Уговора, о чему ће бити састављен Записник о квалитативном и квантитативном пријему услуга који потписују овлашћени представници Наручиоца и Пружаоца услуга.

У случају да се приликом пријема Услуге утврди да стварно стање не одговара обиму и квалитету, Наручилац је дужан да рекламацију записнички констатује и исту одмах достави Пружаоцу услуге, а најкасније у року од 7 (седам) дана.

Пружалац услуге се обавезује да недостатке установљене од стране Наручиоца приликом квантитативног и квалитативног пријема отклони у року од 3 (три) дана од момента пријема рекламације о свом трошку.

**ГАРАНТНИ РОК**

**Члан 12**.

Гарантни рок на пружене услуге и уграђене резервне делове и материјал не може бити краћи од 24 месеца од дана пружене услуге/ уградње резервних делова и материјала и потписивања Записника о квалитативном и квантитативном пријему услуге.

Пружалац услуге је дужан да у гарантном року, о свом трошку отклони све недостатке који су у вези са пруженим услугама и уграђеним резервним деловима и материјалима.

За све уочене недостатке – скривене мане, које нису биле уочене у моменту квалитативног и квантитативног пријема Услуге већ су се испољиле током употребе у гарантном року, Наручилац ће рекламацију о недостацима доставити Пружаоцу услуге одмах, а најкасније у року од 7 (седам) дана по утврђивању недостатка.

Пружалац услуге се обавезује да најкасније у року од 3 (три) дана од дана пријема рекламације отклони утврђене недостатке о свом трошку.

**НАКНАДА ШТЕТЕ**

**Члан 14**.

Пружалац услуге је у складу са законом који уређује облигационе односе одговоран за штету коју је претрпео Наручилац неиспуњењем, делимичним испуњењем или задоцњењем у испуњењу обавеза преузетих овим Уговором.

**УГОВОРНА КАЗНА**

**Члан 15**.

У случају да Пружалац услуге, својом кривицом, не изврши/не пружи у року уговорене Услуге, Пружалац услуге је дужан да плати Наручиоцу уговорне пенале, у износу од 0,5% од цене из члана 2. став 1. овог Уговора за сваки започети дан кашњења, у максималном износу од 10% од цене из члана 2. став 1. овог Уговора без пореза на додату вредност.

Наручилац има право да пенале наплати умањењем цене (рачуна) за услуге које је извршио пружалац услуге.

Уколико Наручилац услед кашњења из става 1. овог члана, претрпи штету која је већа од износа тих пенала, има право на накнаду разлике између претрпљене штете у целости и исплаћених пенала.

**РАСКИД УГОВОРА**

**Члан 16**.

Свака Уговорне стране може једнострано раскинути овај Уговор пре истека рока, у случају непридржавања друге Уговорне стране, одредби овог Уговора, неотпочињања или неквалитетног извршења Услуге која је предмет овог Уговора, достављањем писане изјаве о једностраном раскиду Уговора другој Уговорној страни.

Наручилац може једнострано раскинути овај Уговор пре истека рока услед престанка потребе за ангажовањем Пружаоца услуге, достављањем писане изјаве о једностраном раскиду Уговора Пружаоцу.

**ЗАВРШНЕ ОДРЕДБЕ**

**Члан 17**.

Све неспоразуме који могу настати из овог Уговора, Уговорне стране ће настојати да реше споразумно, а уколико у томе не успеју Уговорне стране су сагласне да сваки спор настао из овог Уговора буде коначно решен од стране Привредног суда у Зајечару

**Члан 18**.

На односе Уговорних страна, који нису уређени овим Уговором, примењују се одговарајуће одредбе закона који уређује облигационе односе и других закона, подзаконских аката, стандарда и норматива, примењивих с обзиром на предмет овог Уговора.

**Члан 19**.

Саставни део овог Уговора чине:

- прилог број 1 – Понуда понуђача бр. \_\_\_\_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_\_\_\_\_\_ године;

- прилог број 2 – меница за добро извршење посла.

**Члан 20**.

Овај уговор је закључен у четири истоветна примерака, по два за обе уговорне стране.

ЗА НАРУЧИОЦА ЗА ПРУЖАОЦА УСЛУГЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Слободан Виденовић,

Начелник градске управе Зајечар