**Опис и спецификације предмета, услови испоруке или извршења**

**Одржавање возног парка Градске управе града Зајечара**

**Партија 1 – Сервис возила AUDI**

**УСЛУГЕ ОДРЖАВАЊА ВОЗИЛА обухватају следеће врсте услуга:**

- Редовно сервисирање возила;

- Ванредно одржавање возила.

***НАПОМЕНА:* Јавном набавком се не мења и не утиче на права и обавезе која се**

**односе на гарантни период за возила.**

Пружалац услуге **мора бити овлашћен од произвођача возила** за вршење услуге

сервисирања и одржавања возила.

**1.1. РЕДОВНО СЕРВИСИРАЊЕ ВОЗИЛА**

Редовно сервисирање возила обухвата пружање услуга и замену делова и материјала, према препоруци произвођача возила у сервисној књижици, на одређени број пређених километара, односно на одређени временски период. Редовно сервисирање врши се по писаном радном налогу Наручиоца.

**1.2. ВАНРЕДНО ОДРЖАВАЊЕ ВОЗИЛА**

Ванредно одржавање возила обухвата поправку и отклањање уочених кварова инеисправности на возилу и његово стављање у редовну функцију.

Ванредном одржавању возила Пружалац услуге приступа након што се Наручилац

писаним путем сагласи са резултатом детекције, односно утврђеним кваровима,те врстом и количином потребних услуга, резервних делова и/или материјала заотклањање насталог квара.

У процени вредности ванредног одржавања примењују се цене изражене у понуди у Обрасцу структуре цене, када отклањање кварова и неисправности подразумева услугу и резервне делове који су наведени у табели.

Предмет ове јавне набавке је и набавка услуга и резервних делова који нису могли

бити предвиђени по количини и/или врсти у овој конкурсној документацији и достављеним понудама, Цене материјала и резервних делова не могу бити изнад тржишно упоредивих цена и важећих цена у званичном ценовнику Пружаоца услуга.

Наручилац задржава право да након што је обавештен о процени Пружаоца услуга,одустане од отклањања кварова или неисправности када процени да је отклањање истих у несразмерној вредности са вредношћу возила или уколико утврди да цена није у складу са понуђеним ценама, односно није у складу са велепродајним ценама на тржишту уколико су у питању цене резервних делова иматеријала који нису исказани у Обрасцу структуре цене.

**2. РОК ИЗВРШЕЊА УСЛУГЕ**

Рок почетка извршења услуге (преузимање возила на рад) не може бити дужи од 1 радног дана од дана пријема возила и радног налога Наручиоца.

Рок за извршење услуге редовног сервисирања возила, мањих поправки у склопу

ванредног одржавања возила не може бити дужи од 2 радна дана од дана када

Пружалац услуге преузме возило на рад.

Рок за извршење услуге за веће поправке у склопу ванредног одржавања возила

не може бити дужи од 5 радних дана од дана када Пружалац услуге преузме

возило на рад.

Изузетно, када се квар не може отклонити у том року, Наручилац и Пружалац услуге постижу сагласност о разумном року извршења услуге.